ნჯამენა

ნჯამენა (; ) — ჩადიშ ნანანოღა დო უკაბეტაში ნოღა. 2009 წანაშ მუნაჩემეფით, ნოღაშ მახორობა 951 418 ადამიერს აკმადგინანდჷ.მახორობაშ 2009 წანაშ ეჭარუა (Census-2009) წყარმალუ შარიშ, თიში დო წყარმალუ ლაგონეშ ნადუშ გოხოლუას აკოგაფილი ონიშოლი, ნამუთ კამერუნიშ ნოღა კუსერიშ სააწმარენჯოთ იდვალუაფუ. თე ეკონია დო ნჯამენა ართიანწკჷმა ხინჯით რე მერსხილი. ხერეჭუაშ თარი დარგეფი რე ხორციშ, ჩხომიშ დო ბამბეშ წარმაფა. ომენოღალე კონფლიქტეფიშ უმკუჯინალო, ნჯამენა ჩადიშ ეკონომიკური აქტივობაშ ცენტრო სქიდუ.

 ისტორია 
ნოღა 1900 წანას დარსხუეს ფრანგი კოლონიზატორეფქ დო თის გჷმირინუანდეს, მუჭოთ ოურდუმე გიოპონჷ პუნქტის ფორტ-ლამიშ ჯოხოდვალათ (თე მომენტშახ ბურჯაფის ღურელი ფრანგი მადუდეშ ფრანსუა-ჟოზეფ-ამედე ლამიშ პატიოცემელო). 1904 წანაშე თინა მიშმეშჷ საფრანგეთიშ კოლონია უბანგი-შარიშ შემადგენლობაშა. 1910 წანას, ნოღა უკვე საფრანგეთიშ ეკვატორულ აფრიკაშ დორხველუას რდჷ. 1958 წანაშე 1960 წანაშახ ფორტ-ლამი რდჷ ჩადიშ ავტონომიური რესპუბლიკაშ ნანანოღა, 1960 წანაშ უკული ზოხორინელი ჩადიშ რესპუბლიკაშ ნანანოღათ გჷნირთჷ. ნოღაშ თეხანური ჯოხოდვალა გჷმირინუაფჷ 1973 წანაშე.

2006 წანაშ 13 პირელს გოართოიანაფილ ფრონტიქ დემოკრატიული თირუეფშო ჯარქ ეცადჷ ნოღაშ დაჸუნალა, მარა დემარცხჷ ნჯამენაშკ ბურჯაფიშ მალობაშ ბორჯისBBC: UN condemns rebel attack in Chad. 2008 წანაშ 2 ფურთუთას, აშონთებულეფიშ ნძალეფქ ხეახალო ქეშეცადეს ნოღაშ დოჸუნა, მარა 2 დღაშ უკული აძულებულქ იჸუეს უკახალე დუკინუდესკონ. ასეშო ნოღას რე თეხანური ევროპული აკოგაფაშ მორჩილი მუდანობაშ ქუაშ ნოდგჷმეფი, მარა ნანანოღაშ დგჷმილეფი თარ მასას აკმადგინანს ქოხეფი დო დიხაჭაბუშე აკოგაფილი ჸუდეეფი.

 გეოგრაფია 
ნჯამენა იდვალუაფჷ ქიანაშ ობჟათე-ბჟადალ ნორთის, წყარმალუ შარიშ მარძგვან წყარპიჯის, თიწკჷმა წყარმალი ლოგონიშ ინოკათაფაშ აბანიშ გოხოლუას, ზუღაშ დონეშე 299 მეტრ სიმაღალას. ნოღაშ ტერიტორია ძალამ ჭყენჭყამი აბანს იდვალუაფჷ.

რესურსეფი ინტერნეტის
 Map of N'Djamena
 Best travel guide 
 Photo 1 Photo 2 Photo 3


კატეგორია:ჩადიშ ნოღეფი
კატეგორია:აფრიკაშ ნანანოღეფი